Rikunarita-ORG/Wikinium huggingface dataset:
# ގަންގާ ކޯރު

**ގަންގާ** ކޯރަކީ ބައްރެސަޣީރަށް ނިސްބަތްވާ ކޯރުތަކުގެ ތެރެއިން އެންމެ ބޮޑު އެއް ކޯރެވެ. ގަންގާ ކޯރު ދެމިގެން ގޮސްފައިވަނީ އިންޑިޔާގެ އުތުރުން އިރުމަތީ ބިތުން ބަންގާޅާ ދިމާއަށެވެ. ހިންދޫން ޤަބޫލުކުރާ ގޮތުގައި ގަންގާ ކޯރަކީ ބަރަކާތްތެރި ކޯރެކެވެ. ބައެއް ހިންދޫން ގަންގާ ކޯރަށް އަޅުކަންކޮށް ވެސް އުޅެއެވެ. މި ކޯރުގެ އެވަރެޖު ފުން މިނަކީ 52 ފޫޓެވެ. އެންމެ ފުންތަނުގައި ހުންނަނީ 100 ފޫޓެވެ.
# ވާބަލި

**ވާބަލި** (އިނގިރޭސި ބަހުން: **Poliomyelitis**) އަކީ ވައިރަސް އަކުން ޖެހޭ ގައިން ގަޔަށް އަރާ ބައްޔެެކެވެ. ވާބަލި ޖެހޭ ގިނަމީހުންނަށް އޭގެ އަލާމާތްތައް ނުފެނި ވަރަށް ގިނަ ދުވަހު ހުންނަކަން ފާހަގަ ކުރެވެއެވެ. ވާބައްޔަށް ދެވޭ ވެކްސިންގެ 3 ޑޯޒް ދޭން ޖެހެއެވެ. އެއީ މިބަލިން ރައްކާތެރިވުމުގެ ގޮތުން ދެވޭ ވެކްސިނެކެވެ. އެގޮތުން ފުރަތަމަ ޑޯޒް ދެނީ އުމުރުން 2 މަހުގައެވެ. 2 ވަނަ ޑޯޒް 4 މަހުގައެވެ. 3 ވަނަ ޑޯޒް 6 ވަނަ މަހުގައެވެ.

ފުރަތަމަ ފަހަރަށް ވާބަލި ހޯދިފައިވަނީ މީލާދީން 1840 ވަނަ އަހަރު ގައެވެ. ވާބަލި ޖައްސަނީ އެންޓެރޯވައިރަސް ގެ ޖީނަސް އެއް ކަމުގައިވާ ޕޯލިޔޯ ވައިރަސް އެވެ.